Source: https://24secunde.ro/steaua-bucuresti-invins-oradea-editarea-finalei-sezonul-trecut/
Timestamp: 2019-05-21 11:44:59+00:00

Document:
Steaua București a învins CSM CSU Oradea în re-editarea finalei din sezonul trecut - 24secunde.ro
Steaua București a învins CSM CSU Oradea în re-editarea finalei din sezonul trecut
In LNBM - ȘtiriTags csa steaua bucuresti, csm csu oradea, gva, LNBM 13/10/2018 Adrian Micinic
CSA Steaua București a repurtat prima victorie stagională. În pofida faptului că s-a reunit mult mai târziu decât CSM CSU Oradea, a reușit să obțină o victorie absolut meritată în re-editarea finalei din sezonul precedent. Confruntarea din etapa a 2-a a sezonului regulat în Liga Națională de baschet masculin, Grupa valorică A – ediția 2018/19 a consemnat scorul de 81-74.
Partida a avut două reprize diametral opuse. Oradea a avut inițiativa pe parcursul primelor 20 minute de joc. Cu un Tudor Fometescu inspirat și activ în ofensiva echipei campioane, CSM-ul a avut în permanență avantaj, dar nu a găsit soluții de a-l păstra. Repriza s-a încheiat cu un parțial de 6-0 în favoarea militarilor, aceștia egalând situația la 41 în ultima secundă.
Repriza a 2-a a avut o cu totul altă desfășurate. Steaua a trecut la conducere cu două triple. Bucureștenii au evoluat curajos și au profitat de lipsa totală de intensitate, dublată de o prestație colectivă inexistentă a orădenilor. Imprecizia de la mare distanță și de la linia de pedeapsă a completat jocul extrem de modest al CSM CSU Oradea în repriza secundă a acestui meci.
Cu patru jucători aflați la primul meci în România, formația din București a lăsat o primă impresie bună, cu atât mai mult cu cât nu a avut suficient timp să-și lege relațiile de joc. Pe de altă parte, trebuie notat faptul că Steaua a învins în condițiile în care a jucat în cinci străini. A absentat Nikola Malesevic, accidentat.
În replică, Oradea a fost lipsită de Bobe Nicolescu, unul dintre cei mai importanți tineri jucători din LNBM, dar a pierdut meciul în repriza secundă, atunci când nu mai exista obligativitatea utilizării românului tânăr. CSM-ul a jucat în șase străini, fiind în continuare lipsită însă de Sean Denison.
Steaua a rezistat în pofida faptului că a avut trei jucători cu peste 30 minute de joc. Oradea nu a avut niciun jucător mai mult de 27 minute în teren. Bihorenii au fost sancționați cu mai multe greșeli antisportive, Giordan Watson fiind descalificat pentru două astfel de abateri. Campioana a încasat și un fault tehnic.
Zarko Djuric a reușit 18 puncte, 10 recuperări, Ante Delas a adăugat 13 uncte, Andrei Mandache a reușit 13 puncte, 6 pase decisive la primul meci împotriva fostei sale echipe, iar Skylar Spencer a terminat cu 12 puncte pentru învingători. În replică, Muhamed Pasalic și Marcus Ginyard au totalizat câte 12 puncte și 5 recuperări (câte 4 ofensive) fiecare.
Steaua București are 1-0 la general, iar CSM CSU Oradea ajunge la 1-1.
Foto: CSA Steaua Bucuresti (Facebook)
Jan Vesely este MVP-ul primei etape în Euroliga masculină – ediția 2018/19
1 comentarii On Steaua București a învins CSM CSU Oradea în re-editarea finalei din sezonul trecut
13/10/2018 at 9:14 PM - Reply
Un meci la finalul caruia se poate spune ca au cistigat cei care si au dorit mai mult..
Mi-a placut Djurici si am fost un pic dezamagit de Vlahovici. Malesevici cind va intra sper sa o sa aiba un impact major.
Fometescu a jucat foarte bine la debutul ca titular. Felicitari!

References: CSM 
 CSM 
 csm 
 CSM 
 CSM 
 CSM 
 CSM